Dewa Tîlekî ya qezaya Pulurî ya Dêrsimî de ciwanê bi nameyê Murat Yildizî seba arêdayîşê kilawekan pê wesayîtê xo keyeyî ra vejîya. Ciwan herêma mabênê dewanê Axdad-Işikvuranî de hetê SÎHA û helîkopteran ra dîya bombayan ver. Leşkeran babî û kekê Yildizî berdî cayê bombardumanî û cenazaya vêşayîye mojna înan ke wa teşhîs bikerê.
Dîya zanayene ke keyeyê Yildizî Dezgehê Tipê Edlîyî yê Meletî de do testê DNA bidê. Aqîbetê Murat Yildizî ser o hema zî eşkerayîyêke nêdîyaye.
